open-index/open-wikipedia-markdown huggingface dataset:
ภาษาลิสป์

**ภาษาลิสป์** (Lisp Programming Language) เป็นภาษาคอมพิวเตอร์ขั้นสูง นอกจากนำไปใช้ในการเขียนโปรแกรมทั่วไปแล้วยังสามารถใช้ได้ดีในการประมวลผลสัญลักษณ์ ดังนั้นจึงถูกใช้อย่างแพร่หลายทางด้านปัญญาประดิษฐ์ นอกจากนี้ ในภาษาลิสป์ ไม่จำเป็นต้องประกาศชนิดตัวแปรที่ใช้ในโปรแกรม ดังนั้นจึงง่ายในการเขียนและเรียนรู้ 

## ประวัติ
พัฒนาขึ้นโดย จอห์น แมคคาร์ที ในปี ค.ศ. 1958

## การเขียนโปรแกรมเชิงวัตถุ
* Common Lisp Object System หรือ CLOS พัฒนาต่อจาก Flavors ของ เอ็มไอที โดยมีจุดเด่นเช่น Multiple dispatch ซึ่งไม่ค่อยได้พบในภาษาอื่น ๆ

## อ้างอิง
* นิตยา นินทรกิจ, *เรียนรู้ภาษา LISP : เขียนโปรแกรมคอมพิวเตอร์ด้วยภาษาอังกฤษหรือภาษาไทย*, กรุงเทพฯ, สำนักพิมพ์แห่งจุฬาลงกร์ณ์, 2546. ISBN 974-13-2490-1

หมวดหมู่:ภาษาโปรแกรมที่มีชนิดข้อมูลแบบพลวัต
หมวดหมู่:ภาษาฟังก์ชัน
หมวดหมู่:ตระกูลภาษาลิสป์

หมวดหมู่:สิ่งประดิษฐ์ของสหรัฐ
แก่งกระจาน

**แก่งกระจาน** สามารถหมายถึง

* อำเภอแก่งกระจาน
* อุทยานแห่งชาติแก่งกระจาน
* เขื่อนแก่งกระจาน
* กลุ่มป่าแก่งกระจาน
เซ็กเธาว์

**เซ็กเธาว์** มีชื่อในภาษาจีนกลางว่า **ชื่อทู่หม่า** (;  "กระต่ายแดง") เป็นม้าที่มีชื่อเสียงซึ่งเป็นของขุนศึกลิโป้ (呂布 *ลฺหวี่ ปู้*) ในช่วงปลายยุคราชวงศ์ฮั่นตะวันออกของจีน

## ในบันทึกประวัติศาสตร์
เซ็กเธาว์ถูกกล่าวถึงในบทชีวประวัติลิโป้ในบันทึกประวัติศาสตร์*[[สามก๊กจี่]]* (三國志 *ซานกั๋วจื่อ*) และ*[[โฮ่วฮั่นชู]]* (後漢書) โดยถูกบรรยายว่าเป็นม้าที่มีกำลังมากและสามารถ "ควบข้ามเมือง โดดข้ามคู" ได้ ลิโป้ขี่ม้าตัวนี้เมื่อ ค.ศ. 193 ในช่วงยุทธการที่เสียงสัน (常山 *ฉางชาน*; อยู่บริเวณนครฉือเจียจวง มณฑลเหอเป่ย์ในปัจจุบัน) ขณะช่วยขุนศึกอ้วนเสี้ยว (袁紹 *ยฺเหวียนเช่า*) ในการเอาชนะเตียวเอี๋ยน (張燕 *จาง เยี่ยน*) ที่เป็นอริ

*เฉาหมานจฺว้าน* (曹瞞傳) บันทึกว่าในช่วงเวลานั้นมีคำกล่าวถึงลิโป้และเซ็กเธาว์ว่า "ยอดคนลิโป้ ยอดม้าเซ็กเธาว์"

## ในนวนิยาย''สามก๊ก''

เซ็กเธาว์มีบทบาทที่โดดเด่นยิ่งขึ้นในนวนิยายอิงประวัติศาสตร์ในคริสต์ศตวรรษที่ 14 เรื่อง *[[สามก๊ก]]* (三國演義 *ซานกั๋วเหยี่ยนอี้*) ซึ่งเล่าถึงเหตุการณ์ในประวัติศาสตร์ก่อนและระหว่างยุคสามก๊ก เซ็กเธาว์เดิมเป็นม้าชั้นดีของขุนศึกตั๋งโต๊ะ (董卓 *ต่ง จั๋ว*) หลังตั๋งโต๊ะฟังข้อเสนอของที่ปรึกษาลิซก (李肅 *หลี่ ซู่*) จึงตัดสินใจมอบหมายลิซกให้นำเซ็กเธาว์ไปมอบเป็นของกำนัลให้ลิโป้และชักชวนลิโป้ให้ทรยศเต๊งหงวน (丁原 *ติง ยฺเหวียน*) ที่เป็นบิดาบุญธรรมและแปรพักตร์มาเข้าด้วยตั๋งโต๊ะ ลิโป้ยินดีมากที่ได้รับเซ็กเธาว์ จากนั้นจึงสังหารเต๊งหงวนตามการโน้มน้าวของลิซกและแปรพักตร์ไปเข้าด้วยตั๋งโต๊ะ ลิโป้สาบานจะภักดีต่อตั๋งโต๊ะและนับถือตั๋งโต๊ะเป็นบิดาบุญธรรมคนใหม่

นวนิยาย*สามก๊ก*บรรยายลักษณะของเซ็กเธาว์ไว้ดังนี้: 

หลังการล่มจมและการเสียชีวิตของลิโป้ในยุทธการที่แห้ฝือ (下邳 *เซี่ยพี*) เซ็กเธาว์ได้มาเป็นของขุนศึกโจโฉ (曹操 *เฉา เชา*) ภายหลังโจโฉมอบเซ็กเธาว์ให้กับกวนอู (關羽 *กวาน ยฺหวี่*) เพื่อซื้อใจกวนอูให้เข้าร่วมกับตน หลังกวนอูเสียชีวิต ม้าต๋ง (馬忠 *หม่า จง*) นำเซ็กเธาว์ไปมอบให้ซุนกวน (孫權 *ซุน เฉฺวัยน*) ผู้เป็นนาย ซุนกวนมอบเซ็กเธาว์เป็นของกำนัลให้ม้าต๋ง เซ็กเธาว์ไม่ยอมกินอาหารเป็นเวลาหลายวันและตายไปในที่สุด

## หมายเหตุ

## อ้างอิง

## บรรณานุกรม

* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:ม้าที่มีชื่อเสียง
หมวดหมู่:ยุคสามก๊ก
หมวดหมู่:กวนอู
สมบูรณาญาสิทธิราชย์

**สมบูรณาญาสิทธิราชย์** () เป็นราชาธิปไตยรูปแบบหนึ่งซึ่งพระมหากษัตริย์มีอำนาจสิทธิ์ขาดสูงสุด ซึ่งโดยหลักแล้วไม่ถูกจำกัดด้วยกฎหมายลายลักษณ์อักษร สภานิติบัญญัติ หรือจารีตประเพณีที่ไม่เป็นลายลักษณ์อักษรใด ๆ สมบูรณาญาสิทธิราชย์มักปรากฏในรูปราชาธิปไตยแบบสืบตระกูล ตรงกันข้ามกับราชาธิปไตยภายใต้รัฐธรรมนูญที่อำนาจของประมุขแห่งรัฐมาจาก หรือถูกกฎหมายผูกมัดไว้กับ หรือถูกจำกัดไว้ด้วยรัฐธรรมนูญ สภานิติบัญญัติ หรือจารีตประเพณีที่ไม่เป็นลายลักษณ์อักษร

แนวคิดเรื่องสมบูรณาญาสิทธิราชย์ที่แพร่หลายอยู่ในยุโรปตกต่ำลงอย่างมากหลังเกิดการปฏิวัติฝรั่งเศสและสงครามโลกครั้งที่หนึ่งซึ่งหนุนทฤษฎีการปกครองตามแนวคิดเรื่องอำนาจอธิปไตยเป็นของปวงชน

ราชาธิปไตยบางแห่งมีสภานิติบัญญัติและหน่วยงานรัฐอื่น ๆ ซึ่งมีอำนาจน้อยหรือเป็นเพียงสัญลักษณ์ และพระมหากษัตริย์สามารถเปลี่ยนแปลงหรือยุบเลิกได้ตามพระราชอัธยาศัย ประเทศที่พระมหากษัตริย์ยังมีอำนาจเด็ดขาดอยู่ ได้แก่ บรูไน เอสวาตินี โอมาน ซาอุดีอาระเบีย นครรัฐวาติกัน และรัฐเอมิเรตแต่ละรัฐที่ประกอบกันเป็นสหรัฐอาหรับเอมิเรตส์ซึ่งถือเป็นสหพันรัฐของรัฐราชาธิปไตยต่าง ๆ ดังกล่าว เรียกว่า ราชาธิปไตยแบบสหพันธรัฐ 

## รายชื่อประเทศที่ปกครองโดยระบอบสมบูรณาญาสิทธิราชย์

*
*
*
*
*
 

## อ้างอิง

## บทอ่านเพิ่มเติม

*Anderson, Perry.  *Lineages of the Absolutist State*.  London: Verso, 1974.
*Beloff, Max. *The Age of Absolutism From 1660 to 1815* (1961) 
* Blum, Jerome et al. *The European World* (vol 1 1970) pp 267–466
*Kimmel, Michael S. *Absolutism and Its Discontents: State and Society in Seventeenth-Century France and England*.  New Brunswick, NJ: Transaction Books, 1988.
*Méttam, Roger. *Power and Faction in Louis XIV's France*. New York: Blackwell Publishers, 1988.
*Miller, John (ed.). *Absolutism in Seventeenth Century Europe*.  New York: Palgrave Macmillan, 1990.
*Wilson, Peter H. *Absolutism in Central Europe*. New York: Routledge, 2000.
*Zmohra, Hillay. *Monarchy, Aristocracy, and the State in Europe - 1300-1800*.  New York: Routledge, 2001

## ดูเพิ่ม
* ราชาธิปไตย
* เทวสิทธิ์ของพระมหากษัตริย์
* ระบบฟิวดัล, รูปแบบการปกครองสมัยก่อนที่กษัตริย์มีสิทธิ์ขาดในที่ดิน

หมวดหมู่:ราชาธิปไตย
หมวดหมู่:ทฤษฎีการเมือง
หมวดหมู่:อียิปต์โบราณ
หมวดหมู่:จักรวรรดิจีน
หมวดหมู่:อังกฤษ
สาธารณรัฐประชาธิปไตยโซมาลี

**สาธารณรัฐประชาธิปไตยโซมาลี** (, , ) เป็นชื่อรัฐคอมมิวนิสต์ ของอดีตประธานาธิบดีโซมาเลีย พลตรีโมฮัมเหม็ด ไซอัด บาร์รี ให้กับประเทศโซมาเลีย ในช่วงสมัยของตนหลังจากการรัฐประหารยึดอำนาจในปี พ.ศ. 2512 รัฐประหารที่เกิดขึ้นไม่กี่วันหลังการลอบสังหารอับดิราชิด อาลี เชอมาร์กี ประธานาธิบดีคนที่สองของประเทศโดยผู้อารักขาของเขาเอง บาร์รีปกครองประเทศโซมาเลียถึง 21 ปี จนกระทั่งเกิดสงครามกลางเมืองในปีพ.ศ. 2534

## อ้างอิง

หมวดหมู่:รัฐสิ้นสภาพในทวีปแอฟริกา
หมวดหมู่:รัฐและดินแดนที่ก่อตั้งในปี พ.ศ. 2512
หมวดหมู่:สิ้นสุดในปี พ.ศ. 2534
ซ
ซ
หมวดหมู่:รัฐรวบอำนาจเบ็ดเสร็จ
ซ
ซ
ซ
ซ
คองโก

**คองโก** อาจหมายถึง
* สาธารณรัฐคองโก (Republic of the Congo, ROC) ตั้งอยู่ทางส่วนด้านตะวันตกของดินแดน โดยในอดีตได้เป็นอาณานิคมของประเทศฝรั่งเศส เดิมชื่อว่า "คองโก"
* สาธารณรัฐประชาธิปไตยคองโก (Democratic Republic of the Congo, DRC) เดิมชื่อ "ซาอีร์"
* แม่น้ำคองโก
* คองโก (นิยาย) นิยายของไมเคิล ไครช์ตัน ในปี พ.ศ. 2523
* คองโก (ภาพยนตร์) ภาพยนตร์ใน พ.ศ. 2538 ที่สร้างจากนิยายของไมเคิล ไครช์ตัน
เทคโนโลยีอุตสาหกรรม

**เทคโนโลยีอุตสาหกรรม** () คือศาสตร์หนึ่งที่เกี่ยวข้องเทคโนโลยี การนำเทคโนโลยีไปใช้ประยุกต์กับงานด้านต่าง ๆ ในอุตสาหกรรม นอกจากนี้ยังรวมถึงการบริหารจัดการ การควบคุมคุณภาพ การวางผังโรงงาน

นักเทคโนโลยีอุตสาหกรรม จะมีความรู้ทั้งด้านเทคโนโลยีและด้านการบริหารจัดการ จะสามารถทำงานประสานงานกับวิศวกรและฝ่ายต่าง ๆ ได้เป็นอย่างดี

สถาบันการศึกษาที่เปิดสอนหลักสูตรเทคโนโลยีอุตสาหกรรมในประเทศไทย คือมหาวิทยาลัยราชภัฏต่างๆ 

หมวดหมู่:การศึกษาแบ่งตามหัวเรื่อง
หมวดหมู่:เทคโนโลยี
หมวดหมู่:อุตสาหกรรม
บ้านจันทร์ส่องหล้า

**บ้านจันทร์ส่องหล้า** เป็นบ้านพักส่วนตัวของทักษิณ ชินวัตร นายกรัฐมนตรีไทยคนที่ 23 และคุณหญิงพจมาน ณ ป้อมเพชร 474 ซอยจรัญสนิทวงศ์ 71 แยก 13 แขวงบางพลัด เขตบางพลัดกรุงเทพมหานคร ตัวบ้านเป็นคฤหาสน์หรูขนาดใหญ่ที่ถูกใช้ทั้งเป็นที่พักอาศัยและสถานที่จัดกิจกรรมทางการเมืองเป็นครั้งคราว โดยมีความเกี่ยวข้องอย่างใกล้ชิดกับพรรคการเมืองของทักษิณในช่วงที่ดำรงตำแหน่งและหลังจากนั้น

คำว่า "บ้านจันทร์ส่องหล้า" หรือในอีกชื่อหนึ่งว่า "วังจันทร์ส่องหล้า" ยังถูกใช้ในแวดวงการเมืองไทยเพื่ออ้างถึงกลุ่มการเมืองภายในพรรคไทยรักไทย ที่มีความใกล้ชิดกับทักษิณ โดยเฉพาะสมาชิกสภาผู้แทนราษฎรไทยกลุ่มหนึ่งที่ทักษิณให้การสนับสนุนโดยตรง

## ประวัติ
บ้านจันทร์ส่องหล้าสร้างขึ้นในช่วงที่ทักษิณ ชินวัตร ดำรงตำแหน่งนายกรัฐมนตรีไทย และกลายเป็นที่รู้จักในสังคมไทยในฐานะบ้านพักประจำของเขาในกรุงเทพมหานคร ตัวบ้านมีชื่อ "จันทร์ส่องหล้า" อันเป็นชื่อที่มีความหมายสื่อถึงแสงจันทร์อันสว่างไสว ซึ่งสะท้อนแนวคิดแบบวรรณศิลป์ตามความนิยมของคุณหญิงพจมาน ณ ป้อมเพชร ภรรยาของทักษิณ

นอกจากการใช้งานส่วนตัว บ้านหลังนี้ยังถูกใช้ในการต้อนรับแขกบ้านแขกเมือง รวมถึงบุคคลสำคัญจากต่างประเทศ

## เหตุการณ์สำคัญ

### การเยือนของประธานาธิบดีสหรัฐอเมริกา

บ้านจันทร์ส่องหล้าเคยใช้เป็นสถานที่รับรองจอร์จ เอช. ดับเบิลยู. บุช ประธานาธิบดีสหรัฐอเมริกาคนที่ 41 และบิล คลินตัน ประธานาธิบดีคนที่ 42 ซึ่งเดินทางมาเยือนประเทศไทยหลังเหตุการณ์แผ่นดินไหวและคลื่นสึนามิในมหาสมุทรอินเดีย พ.ศ. 2547 เพื่อเยี่ยมเยียนผู้ประสบภัย

### การใช้เป็นสัญลักษณ์ทางการเมือง
นับตั้งแต่ พ.ศ. 2544 เป็นต้นมา คำว่า "บ้านจันทร์ส่องหล้า" ถูกใช้โดยสื่อมวลชนและบุคคลในแวดวงการเมืองเพื่อหมายถึงกลุ่มการเมืองที่ใกล้ชิดกับทักษิณ ภายในพรรคไทยรักไทย ซึ่งต่อมาได้ขยายอิทธิพลไปยังพรรคพลังประชาชน และพรรคเพื่อไทย โดยบทบาทของกลุ่มนี้มีอิทธิพลในการจัดสรรตำแหน่งภายในพรรคและการตัดสินใจเชิงนโยบายในระดับสูง

### กรณีข้อถกเถียงเรื่องสถานที่คุมขัง
ในปลายปี พ.ศ. 2566 กรมราชทัณฑ์ออกระเบียบว่าด้วยการคุมขังในสถานที่อื่นที่ไม่ใช่เรือนจำ โดยมีการเปิดทางให้ "บ้าน" สามารถใช้เป็นสถานที่คุมขังผู้ต้องขังได้ในบางกรณี เช่น ผู้ป่วยหนักหรือมีเหตุพิเศษ ทำให้เกิดกระแสวิพากษ์วิจารณ์ว่าบ้านจันทร์ส่องหล้าอาจถูกใช้เป็นสถานที่คุมขังของทักษิณแทนเรือนจำ หลังจากเขาเดินทางกลับประเทศไทยเพื่อรับโทษจำคุกจากคดีต่าง ๆ

### การพักโทษและกลับเข้าบ้าน
วันที่ 18 กุมภาพันธ์ พ.ศ. 2567 ทักษิณได้รับการอนุญาตให้พักโทษ และได้ออกจากโรงพยาบาลตำรวจเพื่อกลับเข้าพักอาศัยที่บ้านจันทร์ส่องหล้าในทันที การกลับสู่บ้านของทักษิณครั้งนี้ถือเป็นเหตุการณ์ที่ได้รับความสนใจอย่างสูงจากสาธารณชน และสื่อมวลชนต่างจับตามองความเคลื่อนไหวทางการเมืองภายในบ้านหลังนี้

### ความเคลื่อนไหวทางการเมือง พ.ศ. 2567

ต่อมาเมื่อวันที่ 21 กุมภาพันธ์ พ.ศ. 2567 ฮุน เซน อดีตนายกรัฐมนตรีกัมพูชา เดินทางมาเยี่ยมทักษิณที่บ้านจันทร์ส่องหล้า แสดงให้เห็นถึงความสัมพันธ์ส่วนตัวที่แนบแน่นระหว่างทั้งสองบุคคล และมีนัยทางการเมืองระหว่างประเทศ

ในช่วงกลางปีเดียวกัน บ้านจันทร์ส่องหล้ายังถูกใช้เป็นสถานที่ประชุมของแกนนำพรรคร่วมรัฐบาล ภายหลังเศรษฐา ทวีสิน ถูกศาลรัฐธรรมนูญวินิจฉัยถอดถอนออกจากตำแหน่งนายกรัฐมนตรี โดยการประชุมดังกล่าวนำไปสู่การเสนอชื่อชัยเกษม นิติสิริ เป็นนายกรัฐมนตรีคนใหม่

## ดูเพิ่ม
* ตระกูลชินวัตร
** ทักษิณ ชินวัตร
** พจมาน ณ ป้อมเพชร

## อ้างอิง

## แหล่งข้อมูลอื่น

หมวดหมู่:ทักษิณ ชินวัตร
หมวดหมู่:สิ่งก่อสร้างในเขตบางพลัด
วิยุตคณิต

**วิยุตคณิต** **ภินทนคณิตศาสตร์** หรือ **คณิตศาสตร์ไม่ต่อเนื่อง** ()  หรือบางครั้งเรียกว่า **คณิตศาสตร์จำกัด** (finite mathematics)   เป็นการศึกษาโครงสร้างทางคณิตศาสตร์ซึ่งมีลักษณะเป็นค่าเฉพาะเจาะจง และไม่ต่อเนื่อง  ซึ่งไม่ต้องใช้แนวคิดเกี่ยวกับความต่อเนื่อง  วัตถุที่ศึกษาส่วนมากในสาขานี้มักเป็นเซตนับได้ เช่น เซตของจำนวนเต็ม

วิยุตคณิตได้รับความสนใจมากขึ้นในปัจจุบันเนื่องจากการประยุกต์ใช้ในวิทยาการคอมพิวเตอร์ แนวคิดและสัญกรณ์จากวิยุตคณิตนั้นมีประโยชน์ในการศึกษา หรืออธิบายวัตถุหรือปัญหาในขั้นตอนวิธี และภาษาโปรแกรม  ในหลาย ๆ หลักสูตรทางคณิตศาสตร์วิชาด้านคณิตศาสตร์จำกัด จะเน้นเนื้อหาที่เกี่ยวข้องกับด้านธุรกิจ ส่วนวิยุตคณิตเน้นแนวคิดสำหรับวิทยาการคอมพิวเตอร์

เพื่อการเปรียบเทียบ ดู ภาวะต่อเนื่อง ทอพอลอยี และ คณิตวิเคราะห์

## วิยุตคณิตมักรวมถึง
* ตรรกและการพิสูจน์ - การศึกษาเกี่ยวกับการให้เหตุผล
* ทฤษฎีเซต - การศึกษาเกี่ยวกับกลุ่มของวัตถุ
* ทฤษฎีจำนวน
* คณิตศาสตร์เชิงการจัด - การศึกษาเกี่ยวกับการนับ
* ทฤษฎีกราฟ
* ขั้นตอนวิธี - วิธีการคำนวณ
* ทฤษฎีข้อมูล
* ทฤษฎีการคำนวณได้และทฤษฎีความซับซ้อน - การศึกษาเกี่ยวกับขีดจำกัดของขั้นตอนวิธี
* ทฤษฎีความน่าจะเป็นพื้นฐาน และลูกโซ่มาร์คอฟ
* พีชคณิตเชิงเส้น - การศึกษาเกี่ยวกับสมการเชิงเส้น

**ตัวอย่างการประยุกต์ใช้**: ทฤษฎีเกม — ทฤษฎีแถวคอย — ทฤษฎีกราฟ — เรขาคณิตเชิงการจัด และ ทอพอลอยีเชิงการจัด — กำหนดการเชิงเส้น — วิทยาการเข้ารหัสลับ  — ทฤษฎีการคำนวณ — การวิเคราะห์ดนตรี

## เอกสารอ้างอิงและอ่านเพิ่มเติม
* The Art of Computer Programming - โดนัลด์ คนุท
* Kenneth Discrete Mathematics and Its Applications - H. Rosen,  5th ed. McGraw Hill.  ISBN 0-07-293033-0.
* Discrete Mathematics  5th ed. Macmillan.  Richard Johnsonbaugh, ISBN 0-13-089008-1.
* Discrete Mathematics - Norman L. Biggs,  2nd ed. Oxford University Press. ISBN 0-19-850717-8.  
* Mathematics Archives  - Discrete Mathematics links to syllabi, tutorials, programs, etc. 
* Essence of Discrete Mathematics - Neville Dean, Prentice Hall.  ISBN 0-13-345943-8. Not as in depth as above texts, but a gentle intro. 
* Concrete Mathematics - โรนัลด์ เกรแฮม, โดนัลด์ คนุท, โอเรน พาตาชนิค

*
หมวดหมู่:วิทยาการคอมพิวเตอร์
บัณฑิต จุลาสัย

**ศาสตราจารย์ ดร.บัณฑิต จุลาสัย** (เกิด 28 มีนาคม พ.ศ. 2495) เป็นกรรมการสภาสถาปนิกสถาปนิกชาวไทย อาจารย์และอดีตคณบดีคณะสถาปัตยกรรมศาสตร์ จุฬาลงกรณ์มหาวิทยาลัย อดีตหัวหน้าภาควิชาสถาปัตยกรรมศาสตร์ ที่ปรึกษาบริษัท สถาปนิกจุลาสัย เป็นคนภาคเหนือจากจังหวัดเชียงใหม่ กรรมการสภาสถาปนิก  กรรมการผังเมือง (10 มีนาคม พ.ศ. 2552 - ) ผู้เขียนหนังสือเกี่ยวกับสถาปัตยกรรม ที่อยู่อาศัย สภาพแวดล้อม  เจ้าของผลงาน **หนอนคอนกรีต** ซึ่งเคยเข้าชิงรางวัลซีไรต์เรื่องสั้นภายใต้นามปากกา **ปริญญา ตรีน้อยใส**

งานออกแบบส่วนใหญ่ของบัณฑิต จุลาสัย มีทั้งงานอนุรักษ์และงานออกแบบปรับปรุง (renovate) เช่น โรงแรมรถไฟ หัวหิน เรือนภะรตราชา และพิพิธภัณฑ์พระตำหนักดาราภิรมย์ จังหวัดเชียงใหม่ ซึ่งต่างได้รางวัลอนุรักษ์ศิลปสถาปัตยกรรมดีเด่นจากสมาคมสถาปนิกสยามฯ นอกจากนี้ยังมีงานออกแบบสมัยใหม่ เช่น โรงแรมเซ็นทรัลโซฟิเทล หัวหิน อาคารจุลจักรพงศ์ และศาลาราชการุณย์ สภากาชาดไทย จังหวัดตราด ที่ทำให้เขาได้รางวัลสถาปัตยกรรมยอดเยี่ยมและดีเด่น สมาคมสถาปนิกสยามฯ

บัณฑิต จุลาสัย ยังติดโผเป็นหนึ่งในสามสถาปนิกจากประเทศไทย ในหนังสือ "พจนานุกรมสถาปัตยกรรมแห่งศตวรรษที่ 20" (Dictionnaire de l'Architecture du XXe Siecle) จัดพิมพ์โดยสถาบันสถาปัตยกรรมแห่งฝรั่งเศส ประจำปี พ.ศ. 2539 ซึ่งรวบรวมประวัติและผลงานของสถาปนิกเอกทั่วโลกแห่งศตวรรษที่ 20 อีกด้วย

## ผลงานร่วมออกแบบ
* งานอนุรักษ์พระตำหนักดาราภิรมย์ ถนนแม่ริม-สะเมิง อำเภอแม่ริม จังหวัดเชียงใหม่ (ร่วมกับ รศ.ดร.ปิ่นรัชฎ์ กาญจนัษฐิติ)
* งานอนุรักษ์เรือนภะรตราชา จุฬาลงกรณ์มหาวิทยาลัย
* อาคารจุลจักรพงษ์  
* อาคารบรมราชกุมารี
* ศาลาราชการุณย์ สภากาชาดไทย 
* โรงแรมเซ็นทรัลโซฟิเทล อำเภอหัวหิน
* อาคารสถาบัน 2 จุฬาลงกรณ์มหาวิทยาลัย
* โรงแรมรถไฟหัวหิน  
* สะพานพระราม 8 (ออกแบบตกแต่งงานสถาปัตยกรรม)
* อาคารเฉลิมพระเกียรติ สวนมิ่งมงคล


ไฟล์:Pharotracha House Day.jpg|  เรือนภะรตราชา จุฬาลงกรณ์มหาวิทยาลัย
ไฟล์:Dara Pirom Palace (II).jpg|  พระตำหนักดาราภิรมย์ จังหวัดเชียงใหม่
ไฟล์:Dara Pirom Palace (I).jpg|  พระตำหนักดาราภิรมย์ จังหวัดเชียงใหม่
ไฟล์:Baromratchakumari Building 06.23.jpg|อาคารบรมราชกุมารี คณะอักษรศาสตร์ จุฬาลงกรณ์มหาวิทยาลัย
ไฟล์:On the Rama VIII Bridge.jpg|สะพานพระราม 8 (ออกแบบตกแต่งสะพาน)


## เครื่องราชอิสริยาภรณ์

## อ้างอิง

หมวดหมู่:ศาสตราจารย์
หมวดหมู่:สถาปนิกชาวไทย
หมวดหมู่:อาจารย์คณะสถาปัตยกรรมศาสตร์
หมวดหมู่:นักเขียนชาวไทย
หมวดหมู่:บุคคลจากคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:นักวิชาการจากจังหวัดเชียงใหม่
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:ศิษย์เก่าจากมหาวิทยาลัยเทคโนโลยีชแชตชิน
หมวดหมู่:ศิษย์เก่าจากมหาวิทยาลัยอิลลินอย เออร์แบนา-แชมเปญจน์
คลื่นยักษ์

**คลื่นยักษ์** (ในภาษาอังกฤษมีชื่อเรียกหลายชื่ออาทิ ฟรีกเวฟ () โรกเวฟ () หรือ มอนสเตอร์เวฟ ()) เป็นคลื่นผิวน้ำขนาดใหญ่และฉับพลัน สามารถล่มเรือขนาดกลางถึงใหญ่ได้ ในอดีตเชื่อกันว่าเป็นเพียงเรื่องเล่าแต่ในปัจจุบันได้มีการยืนยันว่าเป็นหนึ่งในปรากฏการณ์ธรรมชาติทางทะเลที่ไม่พบบ่อยนัก 

ข้อถกเถียงเกี่ยวกับการมีอยู่จริงของคลื่นประเภทนี้ได้จบลงใน ค.ศ. 2004 หลังจากโครงการแมกซ์เวฟ (Project MaxWave) และศูนย์วิจัย GKSS (GKSS Research Centre) ได้ใช้ดาวเทียมเก็บข้อมูลและถ่ายภาพถึง 30,000 ภาพโดยแต่ละภาพครอบคลุมพื้นที่ขนาด 10 x 5 กิโลเมตร รวมทั้งหมดครอบคลุมพื้นที่ 1.5 ล้านตารางกิโลเมตร และสามารถตรวจจับการเกิดคลื่นยักษ์ใน 10 รูป หรือเท่ากับคลื่นยักษ์ 1 ลูกใน 150,000 ตารางกิโลเมตร จึงมีข้อสังเกตว่าคลื่นยักษ์จะเกิดขึ้นบริเวณมหาสมุทรกว้างและด้วยความถี่ที่กล่าวมานี้จึงนับว่าเป็นเหตุการณ์ที่พบเห็นได้ยาก  มีความเป็นไปได้สูงที่ คลื่นประเภทนี้เป็นเหตุที่ทำให้เรือเดินสมุทรหายสาบสูญโดยไม่ทราบสาเหตุ

## สาเหตุที่เป็นไปได้ของการเกิดคลื่นยักษ์
เนื่องจากปรากฏการณ์การเกิดคลื่นยักษ์นี้ยังอยู่ในช่วงของการศึกษาวิจัย ดังนั้นจึงยังไม่ได้มีข้อสรุปว่าสาเหตุหลักของการเกิดคลื่นยักษ์นี้คืออะไรและอาจมีสาเหตุการเกิดที่แตกต่างกันไปตามแต่ละสถานที่หรือไม่ บริเวณที่มีโอกาสเกิดมักอยู่ทางตอนใต้ของทวีปแอฟริกา แต่คุณลักษณะดังกล่าวก็ไม่ได้อธิบายถึง สาเหตุของคลื่นยักษ์ที่เกิดขึ้นในบริเวณอื่น ซึ่งอาจเกิดจาก รูปร่างของชายฝั่ง หรือ พื้นดินก้นทะเล
* การรวมตัวที่จุดร่วมจากกระแสน้ำ* ผลจากความไม่เชิงเส้น (ในลักษณะเดียวกัน

### ประเภท
* "กำแพงน้ำ" (walls of water) เป็นคลื่นที่เคลื่อนตัวในทะเลไกลถึง 10 กิโลเมตร
* "สามอนงค์" (three sisters) มีลักษณะเป็นกลุ่มคลื่น 3 ลูก
* คลื่นมรสุมเดี่ยวขนาดยักษ์ ก่อตัวสูงถึง 4 เท่าของคลื่นมรสุมปกติ

## รายงานการพบคลื่นยักษ์
* *[[:en:Bremen (ship)|Bremen]]* (แอตแลนติกใต้, ค.ศ. 1989)
* *[[:en:RMS Queen Elizabeth 2]]* (แอตแลนติกเหนือ, ค.ศ. 1995)
* *[[:en:Caledonian Star]]* (แอตแลนติกใต้, ค.ศ. 2001)
* *[[:en:Norwegian Dawn]]*, (นอกชายฝั่งของ รัฐจอร์เจีย, 16 เมษายน, ค.ศ. 2005)
* รายงานข่าว
* รายงานข่าว
* Caledonian Star report 2 มีนาคม ค.ศ. 2001, ) สลายตัวภายในไม่กี่วินาที 
* :en:MS Breme report 22 กุมภาพันธ์ ค.ศ. 2001, )

## อ้างอิง

## แหล่งข้อมูลอื่น
* โครงการแมกซ์เวฟ (Project MaxWave) 

คลื่นน้ำ
ภัยธรรมชาติ
สคริปต์ด้านเซิร์ฟเวอร์

**สคริปต์ด้านเซิร์ฟเวอร์** () เป็นเทคโนโลยีที่สคริปต์ทำงานบนบนฝั่งเซิร์ฟเวอร์ ซึ่งแตกต่างกับสคริปต์ด้านไคลเอนต์ อย่างจาวาสคริปต์ที่ทำงานบนฝั่งไคลเอนต์ และยังใช้สำหรับสร้างเว็บเพจแบบมีการตอบสนอง (dynamic) ซึ่งอยู่ในรูปแบบเว็บแอปพลิเคชัน ซึ่งมีใช้อยู่แพร่หลายในปัจจุบัน เช่น Web-base อีเมล การทำรายการบัญชีออนไลน์ (online banking) รายงานข่าว พยากรณ์อากาศ หรือ Search Engine

## รายชื่อเทคโนโลยีที่ใช้สคริปต์ด้านเซิร์ฟเวอร์
ทุกภาษาสามารถสร้างเว็บเว็บเพจได้โดยใช้โพรโทคอล Common Gateway Interface (CGI) รายชื่อนี้นั้นสำหรับเทคโนโลยีที่ออกแบบและรองรับสคริปต์ด้านเซิร์ฟเวอร์โดยเฉพาะ:
* ASP - ใช้ภาษาสคริปต์อย่าง VBScript หรือ  JScript พัฒนาโดยไมโครซอฟท์
* PHP - ใช้ภาษาพีเอชพีของมันเองในการพัฒนา ซึ่งเป็นโอเพนซอร์ส
* JSP - ใช้โค้ดภาษาจาวา ของมันเองในการพัฒนา พัฒนาโดยซัน ไมโครซิสเต็มส์
* Python - ใช้โค้ดภาษาไพธอน พัฒนา

หมวดหมู่:ภาษาสคริปต์
อสมการของมาร์คอฟ

ในทฤษฎีความน่าจะเป็น **อสมการของมาร์คอฟ** เป็นข้อความทางคณิตศาสตร์ที่ให้ขอบเขตบนของความน่าจะเป็นที่ตัวแปรสุ่มที่มีค่าบวกจะมีมากกว่าหรือเท่ากับจำนวนจริงบวกคงที่หนึ่ง ๆ ชื่อของอสมการตั้งตามนักคณิตศาสตร์ชาวรัสเซียชื่อ อันเดรย์ มาร์คอฟ

อสมการของมาร์คอฟมีใจความดังต่อไปนี้: ให้ X \, เป็นตัวแปรสุ่มที่มีค่าไม่เป็นลบและ t \, เป็นจำนวนจริงใด ๆ ที่มากกว่าศูนย์ แล้ว 
: \Pr[X \geq t] \leq \frac{\mathrm{E}[X]}{t}

เห็นได้ว่า อสมการของมาร์คอฟแสดงความสัมพันธ์ระหว่างความน่าจะเป็นกับค่าคาดหมาย เนื่องจากตัวอสมการเองไม่ได้กำหนดว่าตัวแปรสุ่มต้องมีสมบัติพิเศษประการใดเลย ขอบเขตบนที่ได้จากอสมการของมาร์คอฟมักจะมีค่าสูงกว่าความเป็นจริงมาก อย่างไรก็ดีเราสามารถใช้อสมการของมาร์คอฟพิสูจน์ข้อความทางคณิตศาสตร์อื่น ๆ ที่ให้ขอบเขตบนที่แน่นขึ้นได้ เช่น อสมการของเชบิเชฟ และขอบเขตเชอร์นอฟ

## การพิสูจน์
กำหนดฟังก์ชัน f: \mathbb{R} \rightarrow \mathbb{R} ดังต่อไปนี้ f(x) = 1 เมื่อ x \geq t มิฉะนั้น f(x) = 0 เราได้ว่า
: \mathrm{E}[f(X)] = \Pr[X \geq t]
เนื่องจาก f(x) \leq x/t สำหรับทุก ๆ จำนวนจริง x เราได้ว่า
: \Pr[X \geq t] \leq \mathrm{E}[X/t] = \frac{\mathrm{E}[X]}{t}
ตามต้องการ

### อีกบทพิสูจน์หนึ่ง
ในกรณีที่ตัวแปรสุ่ม X เป็นตัวแปรสุ่มแบบไม่ต่อเนื่อง และมีค่าเป็นจำนวนเต็ม บทพิสูจน์ที่ใช้การคำนวณอย่างง่ายด้านล่างอาจเข้าใจได้ง่ายกว่า

จากนิยามของค่าคาดหมาย และเงื่อนไขที่ว่าตัวแปรสุ่ม X มีค่าไม่เป็นลบ เราได้ว่า
:\mathrm{E}[X]=\sum_{i=0}^{\infty}i\cdot\Pr[X=i]
:=\sum_{i=0}^{t-1}i\cdot\Pr[X=i]
+\sum_{i=t}^{\infty}i\cdot\Pr[X=i] &nbsp;&nbsp;&nbsp;&nbsp;(กระจายเทอม โดยแยกกรณี i กับ i\geq t)
:\geq\sum_{i=t}^{\infty}i\cdot\Pr[X=i] &nbsp;&nbsp;&nbsp;&nbsp;(ทิ้งเทอมหน้าซึ่งมีค่ามากกว่าหรือเท่ากับศูนย์)
:\geq\sum_{i=t}^{\infty}t\cdot\Pr[X=i] &nbsp;&nbsp;&nbsp;&nbsp;(เนื่องจาก i\geq t)
:=t\cdot\left(\sum_{i=t}^{\infty}\cdot\Pr[X=i]\right) &nbsp;&nbsp;&nbsp;&nbsp;(แยก t)
:=t\cdot\Pr[X\geq t]&nbsp;&nbsp;&nbsp;&nbsp;(เนื่องจากเป็นผลรวมของความน่าจะเป็นของเหตุการณ์ที่ไม่เกิดร่วมกัน)

นั่นคือเราได้ \Pr[X\geq t]\leq\mathrm{E}[X]/t ตามต้องการ

## รูปแบบอื่นของ อสมการของมาร์คอฟ
บางครั้งเราอาจพบเห็น การใช้อสมการของมาร์คอฟ ในรูปแบบอื่น ๆ เช่น 

เมื่อ g(x)\uparrow , g(x) \geq 0  คือ เป็นฟังก์ชันที่มีค่าไม่เป็นลบ และ มีค่าไม่ลดลงแล้ว
: \Pr[X \geq t] \leq \frac{\mathrm{E}[g(X)]}{g(t)}

ซึ่งในกรณีที่ g(x) = e^{tx}  จะนำไปสู่ ขอบเขตเชอร์นอฟ

หมวดหมู่:ทฤษฎีความน่าจะเป็น
หมวดหมู่:อสมการ
หมวดหมู่:อันเดรย์ มาร์คอฟ
พอร์โค รอสโซ สลัดอากาศประจัญบาน

**พอร์โค รอสโซ สลัดอากาศประจัญบาน หรือ หมูสีแดง**

(; ) เป็นภาพยนตร์การ์ตูนญี่ปุ่นของสตูดิโอจิบลิ เขียนบทและกำกับโดยฮายาโอะ มิยาซากิ ออกฉายเมื่อปี ค.ศ. 1992 ในบรรดาภาพยนตร์แอนิเมชันของ มิยาซากิ ฮายาโอะ ทั้งหมด ผลงานเรื่องนี้ถือได้ว่าเป็นภาพยนตร์ที่เป็น "ส่วนตัว" ที่สุด หากจะนิยามหนังเรื่องนี้อย่างสั้นที่สุดเราอาจจะนิยามได้ว่า "เด็กผู้หญิง  หมู  และเครื่องบินประหลาด" ซึ่งทั้งหมดคือสิ่งที่ตัวผู้กำกับชื่นชอบอยู่เป็นการส่วนตัว แต่นั่นไม่ได้ทำให้ภาพยนตร์เรื่องนี้แตกต่างไปจากหนังเรื่องอื่นๆ ของมิยาซากิเท่ากับอารมณ์ของภาพยนตร์ที่ค่อนข้าง "เป็นผู้ใหญ่" และสะท้อนถึงสายตาที่มองโลกในแง่ร้ายอยู่ในที ซึ่งสิ่งเหล่านี้มักปรากฏอยู่อย่างซ่อนเร้นในหนังเรื่องอื่นของมิยาซากิ

## ที่มา
เรื่องราวของ พอร์โค รอสโซ ปรากฏเป็นครั้งแรกในมังกะความยาวประมาณ 16 หน้า เรื่อง "The Age of Seaplanes" ซึ่งอยู่ในชุด Miyazaki's Daydream Data Note ที่มิยาซากิเขียนลงตีพิมพ์เป็นตอนๆในนิตยสาร Model Graphix อย่างไรก็ตามเราจะพบความแตกต่างระหว่างตัวมังกะต้นฉบับ กับ ภาพยนตร์แอนิเมชันอยู่มาก  ไม่ว่าจะเป็นอารมณ์ของเรื่อง  ความซับซ้อนในตัวละคร และ ข้อสรุปของเรื่องราว

ในมังกะจะแบ่งเรื่องราวเป็น 3 ตอน * ตอนแรก* กล่าวถึงตอนที่ พอร์โค นักบินล่าเงินรางวัลได้ไปช่วยเด็กผู้หญิงคนหนึ่งไว้จากการถูกโจรสลัดเครื่องบินน้ำจับไปเป็นตัวประกัน ซึ่งครอบคลุมเนื้อหาช่วงแรกของหนังเอาไว้ * ตอนที่สอง* เป็นเรื่องราวของการดวลกันระหว่างพอร์โคกับคู่ปรับเก่าซึ่ง พอร์โคเป็นฝ่ายแพ้และต้องหลบนำเรือบินของตนไปซ่อม เนื้อหาส่วนนี้ครอบคลุมช่วงกลางของหนังเอาไว้ ขณะที่ *ตอนสุดท้าย* เป็นการดวลกันอีกครั้งที่ พอร์โคสามารถเอาชนะคู่ปรับได้ด้วยการลงมาชกหมัดต่อหมัดกันในน้ำและชนะใจเด็กผู้หญิงคนนั้นไปในที่สุด เนื้อหาของมังกะส่วนสุดท้ายจะครอบคลุมช่วงสุดท้ายของหนัง

## เกี่ยวกับภาพยนตร์
ครั้งแรกนั้น ภาพยนตร์เรื่องนี้วางให้เป็นภาพยนตร์สั้นบนเครื่องบินสำหรับ เจแปนแอร์ไลน์ โดยใช้บทจากมังกะของฮายาโอะ มิยาซากิ เรื่อง *[[The Age of the Flying Boat]]* แต่กลับกลายมาเป็นภาพยนตร์ขนาดยาว การระเบิดขึ้นของสงครามยูโกสลาเวียทอดเงาเหนือโปรดักชั่นและกระตุ้นให้โทนของหนังดูซีเรียสขึ้น ซึ่งแต่เดิมนั้นวางไว้ให้เป็นเหตุการณ์ในโครเอเชีย เจแปนแอร์ไลน์ยังคงเป็นหาจัดหาทุนรายใหญ่ให้กับภาพยนตร์ 

ภาพยนตร์เรื่องนี้แสดงให้เห็นถึง ความสนใจอย่างเกือบบ้าคลั่งของสตูดิโอจิบลิเป็นพิเศษ เมื่อพิจารณาถึงแอนิเมชันและเรื่องราวทางประวัติศาสตร์ของอิตาลี (แม้ว่าจะสะกดคำอิตาเลียนบางคำผิดในหนังสือพิมพ์ท้องถิ่นของเมืองมิลานก็ตาม)

เราคงสามารถคาดเดากันได้ว่า ชื่อบริษัทการบิน ปิกโกโล "Piccolo" ที่อยู่ในเรื่องนั้น มีที่มาจาก กาโปรนี (Caproni) ชื่อบริษัทผู้ผลิตเครื่องบินของ)ิตาลี เครื่องบินเจ็ตที่นักบิน ฟิโอ ขับให้ฉากสุดท้ายมีความคล้ายคลึงกันมากับ Caproni C22-J รุ่นล่าสุด ซึ่งเป็นเครื่องบินที่ออกแบบโดย การ์โล เฟอร์ราริน (Carlo Ferrarin) นักออกแบบของการ์โปนี ชื่อของเขาเคยใช้ในภาพยนตร์ เป็นเพื่อนนักบินของมาร์โค)นอกจากนี้ เครื่องบินลาดตระเวนชนิดเบา Ca309 ยังเป็นที่รู้จักกันดีในชื่อ "จิบลิ" ชื่อเดียวกับชื่อสตูดิโอของมิยาซากิและทาคาฮาตะ

## อ้างอิง

* Porco Rosso page at Nausicaa.net

## แหล่งข้อมูลอื่น
* Porco Rosso in Anime News Network
* Kurenai no buta
* "The Age of the Flying Boat" มังกะของมิยาซากิ
* Review at THEM Anime

หมวดหมู่:สตูดิโอจิบลิ
หมวดหมู่:การ์ตูนญี่ปุ่น
หมวดหมู่:อนิเมะ
หมวดหมู่:ภาพยนตร์ที่กำกับโดยฮายาโอะ มิยาซากิ
หมวดหมู่:ภาพยนตร์อนิเมะที่สร้างจากมังงะ
คินดะอิจิ

**คินดะอิจิ** () อาจหมายถึง

;ชื่อการ์ตูนญี่ปุ่น
* คินดะอิจิ กับคดีฆาตกรรมปริศนา การ์ตูนญี่ปุ่นแนวสืบสวน
* คินดะอิจิยอดนักสืบ นิยายญี่ปุ่นแนวสืบสวน

;ชื่อตัวละคร
* คินดะอิจิ ฮาจิเมะ ตัวละครเอกในเรื่องคินดะอิจิ กับคดีฆาตกรรมปริศนา
* คินดะอิจิ โคสุเกะ ตัวละครเอกในนิยายสืบสวนเรื่องคินดะอิจิยอดนักสืบ
* คินดะอิจิ ยุทาโร่ ตัวละครในเรื่องไฮคิว!! คู่ตบฟ้าประทาน
อสมการของเชบิเชฟ

ในทฤษฎีความน่าจะเป็น **อสมการของเชบิเชฟ** เป็นข้อความทางคณิตศาสตร์ที่ให้ขอบเขตบนของความน่าจะเป็นที่ค่าของตัวแปรสุ่มตัวหนึ่งจะเบี่ยงเบนไปจากค่าคาดหมายของตัวแปรสุ่มนั้น อสมการของเชบิเชฟแสดงความสัมพันธ์ระหว่างความน่าจะเป็นนี้กับส่วนเบี่ยงเบนมาตรฐานของตัวแปรสุ่มนั้น โดยมีใจความดังนี้

: ให้ X \,  เป็นตัวแปรสุ่มที่มีค่าคาดหมาย \mu_X \,  และส่วนเบี่ยงเบนมาตรฐาน \sigma_X \,  แล้ว สำหรับจำนวนจริง t \,  ใด ๆ เราได้ว่า \Pr[|X-\mu_X| \geq t\sigma_X] \leq \frac{1}{t^2}

โดยทั่วไปแล้วอสมการของเชบิเชฟจะให้ขอบเขตบนที่แน่นกว่าอสมการของมาร์คอฟ เนื่องจากอสมการของเชบิเชฟใช้ความรู้เกี่ยวกับส่วนเบี่ยงเบนมาตรฐานของตัวแปรสุ่ม อสมการของเชบิเชฟถูกใช้ในการวิเคราะห์ขั้นตอนวิธีแบบสุ่มหลาย ๆ ขั้นตอนวิธี เนื่องจากตัวแปรสุ่มในขั้นตอนวิธีนั้นมักเป็นตัวแปรสุ่มที่พบได้บ่อยและสามารถคำนวณส่วนเบี่ยงเบนมาตรฐานได้ไม่ยาก

## การพิสูจน์
เนื่องจาก |X-\mu_X| \geq t\sigma_X  ก็ต่อเมื่อ  (X-\mu_X) ^2 \geq t^2\sigma_X^2  เมื่อมอง  (X-\mu_X) ^2 \,  เป็นตัวแปรสุ่มและใช้อสมการของมาร์คอฟ เราได้ว่า

: \Pr[ (X-\mu_X) ^2 \geq t^2\sigma_X^2] \leq \frac{\mathrm{E}[ (X-\mu_X) ^2]}{t^2\sigma_X^2}

ค่า \sigma_X^2 คือความแปรปรวนของตัวแปรสุ่ม X \,  ซึ่งโดยนิยามแล้วมีค่าเท่ากับค่าคาดหมายของตัวแปรสุ่ม  (X-\mu_X) ^2 \,  ด้วยเหตุนี้

: \Pr[|X-\mu_X| \geq t\sigma_X] = \Pr[ (X-\mu_X) ^2 \geq t^2\sigma_X^2] \leq \frac{\mathrm{E}[ (X-\mu_X) ^2]}{t^2\mathrm{E}[ (X-\mu_X) ^2]} = \frac{1}{t^2}

ตามต้องการ

หมวดหมู่:ทฤษฎีความน่าจะเป็น
ช
พระราชนิพนธ์ในพระบาทสมเด็จพระมหาภูมิพลอดุลยเดชมหาราช บรมนาถบพิตร

**พระราชนิพนธ์ใน[[พระบาทสมเด็จพระมหาภูมิพลอดุลยเดชมหาราช บรมนาถบพิตร|พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร]]**

## หนังสือ
# เมื่อข้าพเจ้าจากสยามสู่สวิสแลนด์, ๒๔๘๙
# นายอินทร์ ผู้ปิดทองหลังพระ (แปล), ๒๕๓๗
# ติโต (แปล), ๒๕๓๘
# พระมหาชนก, ๒๕๓๙
# พระมหาชนก ฉบับการ์ตูน, ๒๕๔๒
# เรื่องทองแดง, ๒๕๔๕
# เรื่องทองแดง ฉบับการ์ตูน, ๒๕๔๗

## เพลง

## แหล่งข้อมูลอื่น
* เครือข่ายกาญจนาภิเษก ฟังและดาวน์โหลดเพลงพระราชนิพนธ์

หมวดหมู่:พระราชนิพนธ์ในพระบาทสมเด็จพระมหาภูมิพลอดุลยเดชมหาราช บรมนาถบพิตร
อาการ

ในทางการแพทย์ **อาการ** มีความหมายสองอย่างที่เกี่ยวข้องกับสุขภาพกายและสุขภาพใจดังนี้:
* อาการอาจกล่าวกว้าง ๆ ได้ว่าเป็นสภาวะทางกายภาพที่แสดงว่าบุคคลนั้นมีโรคเฉพาะหรือความผิดปกติอย่างใดอย่างหนึ่งตัวอย่างเช่น อาการของ ผื่น อย่างไรก็ดีถ้าจะพูดให้ถูกต้องควรใช้คำว่า อาการแสดง (sign) ที่ตรวจพบโดยบุคคลที่ไม่ใช่ ผู้ป่วย
* ความหมายตรง ๆ ของอาการ คือการรู้สึก หรือการเปลี่ยนแปลงหน้าที่การทำงานของร่างกายที่รับรู้โดยคนไข้ในความหมายที่ถูกต้องทางการแพทย์คำนี้ควรจะเป็นรายงาน *[[ความรู้สึกแห่งตน]]* (subjective) ซึ่งตรงกันข้ามกับอาการแสดง ที่เป็น *[[เชิงวัตถุวิสัย]]* (objective) ซึ่งเป็นหลักฐานการปรากฏของ โรค หรือ ความผิดปกติ ตัวอย่างของ *อาการ* คือ ความล้า/ความเหนื่อย ความเจ็บปวด หรือ คลื่นไส้ อาการจะนำไปสู่การวินิจฉัยที่เรียว่า อาการหลัก (cardinal symptom) ตรงข้ามกับความดันโลหิตสูง (hypertension) หรือ ลักษณะผิดปกติของ จอตา (retina) ซึ่งจะเป็น *อาการแสดง* ทางการแพทย์ที่บ่งชี้ถึงลักษณะของโรค

คำว่า "อาการสำคัญ" (Presenting symptom) ใช้เป็นตัวบอกว่าควรรีบนำผู้ป่วยไปพบแพทย์

คำว่าอาการ ในภาษาอังกฤษว่า **symptom** เป็นคำมาจากภาษากรีก ว่า *syn* = con/plus และ *pipto* = fall, รวมกันมีความหมาย co-exist

## ดูเพิ่ม
* อาการแสดง
* รายชื่ออาการทางการแพทย์
* รายการอาการในรหัส ICD-9 (List of ICD-9 symptoms)
* รายการอาการในรหัส ICD-10 (List of ICD-10 symptoms)

## อ้างอิง
* *Longman dictionary of contemporary English* (1995). Third edition.

## แหล่งข้อมูลอื่น
* Online Medical Symptom Checker 

หมวดหมู่:คำศัพท์แพทย์
รายชื่ออาการทางการแพทย์

รายชื่ออาการต่างๆ ทางการแพทย์ข้างล่างนี้จนถึงปัจจุบันอาจยังไม่สมบูรณ์  หากผู้อ่านมีข้อมูลใหม่กว่านี้สามารถเพิ่มเต็มได้ตามอัธยาศัย

* ทั่วไป
** วิตกกังวล (anxiety)
** มองเห็นไม่ชัด (blurred vision)
** ภาวะผอมหนังหุ้มกระดูก (cachexia-R64)
***เบื่ออาหาร (loss of appetite-R63.0)
***น้ำหนักลด (weight loss-R63.4)
** อาการเวียนศีรษะ (dizziness-R42) / อาการเวียนศีรษะบ้านหมุน (vertigo)
** มองเห็นภาพซ้อน (double vision-H53.2)
** ง่วงซึม (drowsiness-R40.0)
** ปากแห้ง (dry mouth-R68.2)
** ความล้า/เหนื่อย/อาการกระเสาะกระแสะ (R53)
** ไข้ (fever-R50)
** นอนไม่หลับ (insomnia-F51.0, G47.0)
** คัน (itch-L29)
** ดีซ่าน (jaundice-P58, P59, R17)
** อาการปวด (pain)
*** ปวดท้อง (abdominal pain-R10)
*** เจ็บหน้าอก (chest pain-R07)
** ผื่นบนผิวหนัง (rash-R21)
** การบวม / บวมน้ำ (R60) /การบวมทั้งตัว (R60.1) /ตุ่มพอง (T14.0)
** เป็นลมหน้ามืด (syncope-R55)
** สั่น (tremor-R25.1)
** เสียงก้องในหู (tinnitus-H93.1)
** ลมพิษ (urticaria-L50)
* ระบบทางเดินอาหาร
** ภาวะเบื่ออาหาร (anorexia-R63.0)
** มีลมในลำไส้มาก (bloating-R14)
** ขย้อน (belching-R14)
** มีเลือดในอุจจาระ: อุจจาระดำ (melena-K92.1), hematochezia 
** ท้องผูก (constipation-K59.0)
** ท้องร่วง (diarrhea-A09, K58, K59.1)
** กลืนลำบาก (dysphagia-R13)
** อาการไม่สบายท้อง (dyspepsia-K30)
** อาการท้องอืด (flatulence-R14)
** อาการคลื่นไส้ (nausea-R11)
** อาการแสบร้อนกลางอก (pyrosis-R12)
** อาเจียน (vomiting-R11)
* ระบบหัวใจและหลอดเลือด
** เจ็บหน้าอก (chest pain-R07)
** อาการกะเผลกเหตุปวด (claudication)
** ใจสั่น (palpitation-R00.2)
* ระบบทางเดินปัสสาวะ (urologic)
** ปัสสาวะแสบขัด (dysuria-R30.0)
** ภาวะปัสสาวะมาก (polyuria-R35)
** ภาวะปัสสาวะมีโลหิต (hematuria-R31)
** ปัสสาวะบ่อย (urinary frequency-R35)
** กลั้นปัสสาวะไม่อยู่ (urine incontinence-R32)
* ปอด
** หายใจช้า (bradypnea-R06.0)
** ไอ (cough-R05)
** อาการหายใจลำบาก,หอบเหนื่อย (dyspnea-R06.0)
** ไอเป็นเลือด (hemoptysis-R04.2)
** เจ็บหน้าอกตามการหายใจ (pleuritic chest pain)
** มีเสมหะ (sputum-R09.3)
** อัตราหายใจเร็ว (tachypnea-R06.0)
* จักษุวิทยา
** ตากุ้งยิง (Eye stye-H00)
** ต้อเนื้อ (Pteygium-H11.0)
** ต้อลม (Pinguecula-H11.1)
** ต้อกระจก (Cataract-H25)
** ต้อหิน (Glaucoma-H40)
** สายตายาว (Hypermetropia-H52.0)
** สายตาสั้น (Myopia-H52.1)
** สายตาเอียง (Astigmatism-H52.2)
* อื่นๆ
** ตามืดชั่วขณะ (amaurosis fugax-G45.3) and  ตาบอดตาใส (amaurosis)
** จ้ำเลือด (Bruise-Sx0 (x=0 through 9))
** อาการปวดขณะมีเพศสัมพันธ์ (dyspareunia-N94.1)
** การตกเลือดกำเดา (epistaxis-R04.0)
** ชัก (convulsion-R56)
** ภาวะหย่อนสมรรถภาพทางเพศ (impotence-N48.4)
** เม็ดเลือดแดงใหญ่ผิดปกติ (macrocytosis-D75.8)
** ตะคริว (muscle cramps-R25.2)
** อัมพาต (paralysis)
** ความรู้สึกสัมผัสเพี้ยน (paresthesia-R20.2)
** อ้วน (weight gain-R63.5)

หมวดหมู่:อาการ
โคบอลต์ (แก้ความกำกวม)

**โคบอลต์** อาจหมายถึง

* โคบอลต์ ธาตุเคมี ที่มีหมายเลขอะตอมเท่ากับ 27 
* เชฟโรเลต โคบอลต์ รถยนต์ซีดานของบริษัทเชฟโรเลต
* สีโคบอลต์ 
* โคบอลต์ วีดีโอเกมของบริษัทโมแยง

;อาจจะสะกดผิดจาก
* ภาษาโคบอล ภาษาโปรแกรมคอมพิวเตอร์
ภาษาโคบอล

**ภาษาโคบอล** (COBOL programming language) เป็นภาษาโปรแกรมระดับสูงภาษาหนึ่งที่อยู่มาอย่างยาวนาน COBOL ย่อมาจาก Common Business Oriented Language เป็นภาษาที่นิยมนำไปใช้ทางธุรกิจ ถูกพัฒนาขึ้นเมื่อ ค.ศ. 1959 โดยนักคอมพิวเตอร์กลุ่มหนึ่งที่เรียกตัวเองว่า Conference on Data Systems Languages (CODASYL) และตั้งแต่ปี ค.ศ. 1959 ภาษาโคบอลมีการแก้ไขและปรับปรุงอยู่ตลอด ดังนั้น เพื่อขจัดปัญหาความแตกต่างของตัวภาษาโคบอลในแต่ละเวอร์ชัน สถาบันมาตรฐานแห่งชาติอเมริกัน (ANSI) จึงได้พัฒนามาตรฐานกลางขึ้นมาในปี ค.ศ. 1968 เป็นที่รู้จักกันในนามของ ANS COBOL ต่อมาเมื่อ ปี ค.ศ. 1974 ทาง ANSI ได้นำเสนอ ANS COBOL รุ่นใหม่ที่มีคุณสมบัติที่ดีกว่ารุ่น 1968 และในปี ค.ศ. 1985 ANSI ก็นำเสนออีกรุ่นหนึ่งที่มีคุณสมบัติมากกว่ารุ่นปี 1974 รูปแบบภาษาโคบอลแบ่งออกเป็น 4 ดิวิชั่น คือ
# Identification division การกำหนดชื่อโปรแกรมและชื่อผู้เขียน
# Environment division การอธิบายเกี่ยวกับคอมพิวเตอร์ 
# Data division การอธิบายเกี่ยวกับการประมวลผลข้อมูล
# Procedure division การอธิบายเกี่ยวกับขั้นตอนการประมวลผล

## อ้างอิง

หมวดหมู่:ภาษาระบบโครงสร้างพื้นฐานภาษาร่วม

หมวดหมู่:ภาษาโปรแกรมเชิงวัตถุ
ICD-10

**[[บัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง]]** ฉบับทบทวนครั้งที่ 10 (**ICD-10**) เป็นรหัสของโรคและอาการ อาการแสดง ความผิดปกติที่ตรวจพบ อาการนำ สภาพสังคม หรือสาเหตุภายนอกของการบาดเจ็บหรือโรค จัดทำขึ้นโดยองค์การอนามัยโลก รหัสได้ถูกจัดทำขึ้นแตกต่างกันถึง 155,000 รหัสและสามารถติดตามการวินิจฉัยและหัตถการใหม่ ๆ ดังจะเห็นจากรหัสที่เพิ่มขึ้นจากฉบับก่อนหน้า ICD-9 ที่มีอยู่เพียง 17,000 รหัส

งานจัดทำ ICD-10 เริ่มต้นขึ้นใน พ.ศ. 2526 และแล้วเสร็จใน พ.ศ. 2535

## รหัสรายการ
ด้านล่างเป็น**รหัสรายการ ICD-10**

## อ้างอิง

หมวดหมู่:บัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง
แฟนเซอร์วิซ

[thumb|upright|[วิกิพีเดีย:วิกิพีตัง|วิกิพีตังในชุดว่ายน้ำ เป็นตัวอย่างของ "แฟนเซอร์วิซ" แบบทั่วไป]]
**แฟนเซอร์วิส** (,  หรือ **เซอร์วิสคัต** ( )) เป็นส่วนของสื่อทางรูปภาพที่ไม่มีความสำคัญต่อเนื้อหา แต่เพิ่มเข้ามาเพื่อเอาใจผู้อ่าน ซึ่งมักมีลักษณะทางเพศแบบธรรมชาติ เช่น การเปลือยกาย คำนี้มีที่มาจากภาษาญี่ปุ่นในวงการอนิเมะและมังงะ โดยมี "การบริการ" แก่แฟน ๆ – ให้แฟน ๆ "ในสิ่งที่พวกเขาต้องการ"

แฟนเซอร์วิสมักแสดงความเย้ายวนทางเพศของเพศหญิง (ของเพศชายก็มีเช่นกันแต่น้อย) เพื่อปลุกใจเสือป่า เราสามารถพบฉากอาบน้ำได้ทั่วไปในการ์ตูนในทศวรรษที่ 1990 ในปัจจุบันภาพยนตร์การ์ตูนหลายเรื่องจะอุทิศตอนตอนหนึ่งเพื่อการเดินทางไปพักผ่อนที่บ่อน้ำพุร้อนหรือชายหาด มีจุดประสงค์เพื่อเติมภาพของตัวละครหญิงนุ่งน้อยห่มน้อย ซึ่งโดยส่วนใหญ่แล้วการทำเช่นนี้มักไม่เข้ากับเนื้อเรื่องอย่างมาก นอกจากนี้ การใช้มุมกล้องเพื่อโชว์ให้เห็นกางเกงใน หรือภาพการกระเด้งของหน้าอก (ข้อหลังถูกใช้เป็นครั้งแรกในภาพยนตร์การ์ตูนเรื่องกันบัสเตอร์ของไกแนกซ์ และเป็นต้นกำเนิดของคำว่า "กระเด้งไกแนกซ์" (Gainax bounce)) ยังเป็นแฟนเซอร์วิสที่พบเห็นได้บ่อยในภาพยนตร์การ์ตูนญี่ปุ่น เป็นที่น่าสังเกตว่าการ์ตูนบางเรื่องมีแฟนเซอร์วิสเป็นจุดขายและถูกใช้บ่อยเกินไปจนเฝือ ยกตัวอย่างเช่น เอเค็น เท็นโจเท็งเกะ เอเจนต์ไอกะ และ นาจิคา บลิทซ์ แทกทิกส์ เป็นต้น ฉากแปลงร่างนู้ดเป็นแฟนเซอร์วิสอีกรูปแบบหนึ่ง ถูกใช้เป็นครั้งแรกในภาพยนตร์การ์ตูนเรื่องคิวตี้ฮันนี่ของ โก นางาอิ

คอสเพลย์เป็นแฟนเซอร์วิสอีกรูปแบบหนึ่งที่อาจไม่มีความเย้ายวนทางเพศโดยตรงนัก ผู้แต่งชุดมักเป็นตัวละครหญิง โดยชุดที่ได้รับความนิยมได้แก่ เนะโกะมิมิ ฮาดากะเอพรอน กิโมโน กระต่ายเพลย์บอย ชุดเมด ชุดมิโกะ ชุดพยาบาล เครื่องแบบตำรวจ ชุดสาวเสิร์ฟ (โดยเฉพาะจากภัตตาคารแอนนามิลเลอร์ส) ชุดพละ เครื่องแบบนักเรียน และชุดว่ายน้ำโรงเรียน เป็นต้น

## อ้างอิง

## อ่านเพิ่ม
* 
* 

หมวดหมู่:การ์ตูนญี่ปุ่น
ประจักษ์ศิลปาคม

**ประจักษ์ศิลปาคม** อาจหมายถึง

* กรมหลวงประจักษ์ศิลปาคม - พระโอรสในพระบาทสมเด็จพระจอมเกล้าเจ้าอยู่หัว 
* อำเภอประจักษ์ศิลปาคม - อำเภอหนึ่งในจังหวัดอุดรธานี ตั้งชื่อตามกรมหลวงประจักษ์ศิลปาคม
* สวนสาธารณะหนองประจักษ์ศิลปาคม - สถานที่ท่องเที่ยวที่สำคัญในจังหวัดอุดรธานี
* โรงเรียนประจักษ์ศิลปาคม - โรงเรียนประจำอำเภอประจักษ์ศิลปาคมในจังหวัดอุดรธานี
PS

**PS**, **Ps**, **ps** ฯลฯ อาจหมายถึง
* ในทางคอมพิวเตอร์และเทคโนโลยี
** อะโดบี โฟโตชอป โปรแกรมแต่งภาพ
** โพสต์สคริปต์ ภาษาโปรแกรม
** วินโดวส์เพาเวอร์เชลล์
** .ps โดเมนอินเทอร์เน็ตระดับบนสุดของปาเลสไตน์
* ในทางเกม
** เพลย์สเตชัน เครื่องเกมคอนโซล
** แฟนตาซีสตาร์ เกมชุดชนิดเล่นตามบทบาทโดยเซก้า
** แพลเนตไซด์ เกมออนไลน์โดยโซนี่
* ในทางเคมี
** ฟอสเฟติไดล์เซรีน (phosphatidylserine)
** พอลิสไตรีน (polystyrene) วัสดุทำพลาสติกและโฟม
** คลอโรพิคริน (chloropicrin) สารประกอบที่เป็นพิษรุนแรง
** โพซิตรอเนียม (positronium: Ps) ธาตุเคมีสมมติ
* ปัจฉิมลิขิต เนื้อความต่อท้ายในจดหมายเป็นต้น
* รหัสภาษา ISO 639 alpha-2 ของภาษาปาทาน (ps)
* รหัสประเทศ ISO 3166 ของปาเลสไตน์ (PS)
* รหัสสายการบิน IATA ของยูเครนอินเทอร์เนชันแนลแอร์ไลส์
* รหัสสายการบิน IATA เดิมของแปซิฟิกเซาท์เวสต์แอร์ไลส์ ปัจจุบันรวมกับยูเอสแอร์เวส์
* พีเพิลซอฟต์ ผู้ผลิตซอฟต์แวร์สำหรับองค์กร ซื้อกิจการโดยออราเคิล
* แรงม้า (Pferdestärke ในภาษาเยอรมัน)
* ธุรกิจแบบพีระมิด
* เลขานุการส่วนตัว
SAP

**SAP** เป็นอักษรย่อภาษาอังกฤษ สามารถหมายถึง
* เอสเอพี เอจี (SAP) บริษัทซอฟต์แวร์ของเยอรมนี และชื่อซอฟต์แวร์ของบริษัท
** SAP ERP
** SAP R/3
* เมืองซานตาพอลา (Santa Paula) รัฐแคลิฟอร์เนีย
บิสมาร์ก

**บิสมาร์ค** หรือ** บิสมาร์ก** () 
* ออตโต ฟอน บิสมาร์ค เสนาบดีและรัฐบุรุษของ ปรัสเซีย-เยอรมนี 
* บิสมาร์ก เมืองหลวงของรัฐนอร์ทดาโคตา
* บิสมาร์ค (เรือรบ) (German battleship Bismarck) เรือรบของเยอรมนีในสงครามโลกครั้งที่ 2
* ทะเลบิสมาร์ก ทะเลทางตะวันตกเฉียงใต้ของมหาสมุทรแปซิฟิก
* กลุ่มเกาะบิสมาร์ก กลุ่มเกาะในมหาสมุทรแปซิฟิกตะวันตก ส่วนหนึ่งของปาปัวนิวกินี
* บิสมาร์ค วอลชไตน์ ตัวละครจากเรื่องโค้ด กีอัส

หมวดหมู่:หน้าแก้ความกำกวมชื่อสถานที่
หมวดหมู่:หน้าแก้ความกำกวมชื่อเรือกำปั่น
หมวดหมู่:ชื่อ
หมวดหมู่:ชื่อตัว
หมวดหมู่:ชื่อภาษาตะวันตก
หมวดหมู่:นามสกุล
หมวดหมู่:นามสกุลเยอรมัน
อาราส บาสเคาสคาส

**อาราส บาสเคาสคาส** (*Aras Baskauskas*)คือ ผู้เข้าแข่งขันในรายการ เซอร์ไวเวอร์ ปานามาและเป็นผู้ชนะในฤดูกาลนี้โดยเอาชนะ แดเนียลล์ ดิโลเรนโซมาได้ 5-2 เสียง หลังจากมีการรวมเผ่า เขา และ เทอร์รี ดีทซ์ต่อสู้ในการแข่งขันมาโดยตลอดและเขาเป็นผู้เข้าแข่งขันคนแรกที่ขัดขวางการชนะสิทธิคุ้มกันของเทอร์รีครั้งที่ 6 หลังจากชนะติดต่อกัน 5 ครั้งได้สำเร็จ แข่งในฤดูกาลปานามาตอนอายุ 24 ปี อาราสเป็นผู้ฝึกสอนโยคะ

ปัจจุบัน อาราส บาสเคาสคาส กลับมาแข่งขันรายการ เซอร์ไวเวอร์ บลัด ปะทะ วอเตอร์ อีกครั้ง ในครั้งนี้เค้ามาพร้อมกับพี่ชาย ไวทาส บาสเคาสคาส

## ประวัติ
อาราสศึกษาและได้รับปริญญาบัตรจาก มหาวิทยาลัยรัฐของแคลิฟอร์เนีย เอิรไวน์ ทางด้านศิลปะสาขาปรัชญาในปี พ.ศ. 2546 นอกจากนั้นเขายังถูกขนานนามว่าเป็น บัณฑิตที่มีคุณสมบัติครบถ้วนมากที่สุด ลงหนังสือพิมพ์ของมหาวิทยาลัย
อาราสเรียนต่อที่ ยูซี เอิรไวน์ เกี่ยวกับการศึกษาบริหารจัดการและได้รับปริญญาโทสาขาธุรกิจการจัดการจากที่นั่นมา

สิ่งที่เขาภาคภูมิใจมากที่สุดคือ การที่เขาเป็นนักเรียนคนเดียวที่ได้เข้าการแข่งขันบาสเก็ตบอลเอ็นซีเอเอ ประเภทชาย ขณะที่กำลังเรียนอยู่ในโปรแกรม เอมบีเอ  อาราสเป็นอดีตนักกีฬาบาสเก็ตบอลมืออาชีพ เคยมีโอกาสแข่งขันข้ามประเทศในลิทัวเนีย  

หลังจากที่ลาวงการ อาราสย้ายไปเมืองเคปทาวน์ ประเทศแอฟริกาใต้ เพื่อเปิดสตูดิโอสอนโยคะที่นั่น  ปัจจุบันเขาทำงานเป็นผู้ฝึกสอนโยคะที่ ซานตา โมนิกา รัฐแคลิฟอร์เนีย

งานอดิเรกของเขา คือ การทำสมาธิ เล่นกอล์ฟ และ เล่นเซิร์ฟ 
เขาอธิบายตัวเองว่าเป็นคน ออกสังคม เห็นอกเห็นใจ และปราดเปรื่อง
ปัจจุบันอาราสยังโสดอยู่ และอาศัยอยู่ที่ ซานตา โมนิกา รัฐแคลิฟอร์เนีย
เขาเกิดวันที่ 26 กันยายน พ.ศ. 2524 ราศีตุลย์ ปีระกา

## ของที่ชื่นชอบ
* **สี**: ฟ้า
* **กลิ่น**: ลาเวนเดอร์
* **ดอกไม้**: กล้วยไม้ 
* **เกมส์กระดาน**: พาร์ชีซี
* **วิดีโอเกมส์**: วอร์คลาฟต์ 2
* **กีฬา**: บาสเก็ตบอล, ฟุตบอล, กอล์ฟ,อเมริกันฟุตบอล,วิฟเฟิลบอล
* **ทีมกีฬาที่โปรด**: ยูซี เอิรไวน์ แอนเทียเทอร์ส
* **กิจกรรมกลางแจ้ง**: เล่นเซิร์ฟ, จักรยานภูเขา
* **รายการทีวีโปรด**: ไม่มี
* **ภาพยนตร์**: สปริง ซัมเมอร์ ฟอร์ วินเทอร์ แอนด์ สปริง, เดอะ บิ๊ก เลบาวสกี้
* **ดาราชาย**: จอห์น คูแซค, ดัสติน ฮอฟฟ์แมน
* **ดาราหญิง**: ไม่มี
* **ดนตรี**: แจ็ค จอห์นสัน, คริชนา แดช, นอราห์ โจนส์, ไมลส์ แดวิส
* **นิตยสาร**: ไตรซีเคิล
* **หนังสือ**: เดอะ วิสดอม ออฟ อินซีเคียวริตี้, อลัน วัตส์, คริชนาเมอร์ติ, โอโช
* **ธัญพืช**: แทรเดอร์ โจส์ กราโนลา
* **ผลไม้**:กล้วย
* **อาหารว่าง**: แฮฟ อะ ชิปส์
* **คุกกี้**: โอ๊ตมีล ลูกเกด
* **ขนม**: สนิคเกอร์ส
* **เครื่องดื่มแอลกอฮอล์**:ไม่ชอบ
* **เครื่องดื่มไม่มีแอลกอฮอล์**: น้ำส้มคั้นสดๆ

## บทบาทในรายการ
***เซอร์ไวเวอร์ ปานามา**
****เผ่าที่อยู่:** วิเวรอส , คาซาย่า , จีทาโนส
****ชัยชนะร่วมกับเผ่า:** 4 ใน 6 ครั้ง
****ชัยชนะส่วนตัว**: 1 ใน 7 ครั้ง
****จำนวนครั้งที่ไปสภาเผ่า:** 10 ครั้ง
****ผลโหวตทั้งหมด:** 9 เสียง
****สาเหตุที่ออก:** ผู้ชนะเซอร์ไวเวอร์ปานามา
***เซอร์ไวเวอร์ บลัด ปะทะ วอเตอร์**
****เผ่าที่อยู่:** กาแลง , ทาดานา , คาซามา
****ชัยชนะร่วมกับเผ่า:** 6 ใน 7 ครั้ง
****ชัยชนะส่วนตัว**: 0 ครั้ง
****จำนวนครั้งที่ไปสภาเผ่า:** 2 ครั้ง
****ผลโหวตทั้งหมด:** 7 เสียง
****สาเหตุที่ออก:** ถูกโหวตออกคนที่ 10 - วันที่ 21 , แพ้ดวลคนที่ 9 ลูกขุนคนที่ 1 - วันที่ 25

หมวดหมู่:ผู้เข้าแข่งขันในรายการเซอร์ไวเวอร์
หมวดหมู่:บุคคลจากรัฐแคลิฟอร์เนีย
หมวดหมู่:ผู้ชนะการแข่งขันรายการเซอร์ไวเวอร์
หมวดหมู่:ชาวอเมริกันเชื้อสายลิทัวเนีย
หมวดหมู่:ศิษย์เก่าจากมหาวิทยาลัยแคลิฟอร์เนีย เออร์ไวน์
พรรคแรงงาน (สหราชอาณาจักร)

**พรรคแรงงาน** () เป็นพรรคการเมืองฝ่ายซ้ายกลางในสหราชอาณาจักร ซึ่งเป็นหนึ่งในสามพรรคการเมืองใหญ่ของประเทศ ก่อตั้งเมื่อวันที่ 27 กุมภาพันธ์ พ.ศ. 2443 (ค.ศ. 1900) ซึ่งเก่าแก่ที่สุดในสหราชอาณาจักร โดยเข้าควบรวมพรรคเสรีนิยมในช่วงต้นยุคปี พ.ศ. 2463 และได้จัดตั้งรัฐบาลเสียงข้างน้อยในสภาโดยมีแรมเซย์ แมคโดนัล เป็นนายกรัฐมนตรีในปี พ.ศ. 2467 และระหว่าง พ.ศ. 2472 - 2474 ต่อมาในช่วงสงครามโลกครั้งที่สอง พรรคได้ร่วมจัดตั้งรัฐบาลแห่งชาติในภาวะสงครามกับพรรคอนุรักษนิยมระหว่างปี พ.ศ. 2483 - 2488 ต่อมาจึงได้มีโอกาสจัดตั้งรัฐบาลเสียงข้างมากในสภาโดยมีเคลเมนต์ แอตต์ลี เป็นนายกรัฐมนตรี พรรคยังมีโอกาสได้เป็นรัฐบาลในช่วงปี พ.ศ. 2507 - 2513 ภายใต้นายกรัฐมนตรีเฮโรลด์ วิลสัน และช่วงปี พ.ศ. 2517 - 2522 ซึ่งในช่วงแรกภายใต้การนำของนายกรัฐมนตรีเฮโรลด์ วิลสัน ก่อนที่จะสืบต่อด้วยนายกรัฐมนตรีเจมส์ คัลลาฮาน

พรรคแรงงานได้มีโอกาสเป็นรัฐบาลในช่วงปี พ.ศ. 2540 - 2553 ภายใต้การนำของนายกรัฐมนตรีโทนี แบลร์ และนายกรัฐมนตรีกอร์ดอน บราวน์ เริ่มต้นในปี พ.ศ. 2540 ด้วยเสียงข้างมากในสภา 179 ที่นั่ง ก่อนจะลดลงมาที่ 169 ที่นั่งในปี พ.ศ. 2544 และ 66 ที่นั่งในปี พ.ศ. 2548 ในการเลือกตั้งทั่วไป พ.ศ. 2558 พรรคได้รับคะแนนเสียง 232 ที่นั่งในสภาและดำรงตำแหน่งเป็นฝ่ายค้าน พรรคแรงงานเป็นพรรคขนาดใหญ่ในเวลส์และได้รับเสียงมากในสมัชชาแห่งเวลส์และมีเสียงส่วนหนึ่งในรัฐสภาสกอตแลนด์ และยังมีสมาชิกของพรรค 13 คนได้รับเลือกเข้าเป็นสมาชิกรัฐสภายุโรป พรรคแรงงานยังเป็นสมาชิกของสมาคมพรรคสังคมนิยมสากลและพรรคสังคมนิยมยุโรปอีกด้วย 

ในปี พ.ศ. 2567 พรรคแรงงานโดยการนำของ เคียร์ สตาร์เมอร์ ชนะการเลือกตั้งในเดือนกรกฎาคมอย่างถล่มทลาย ส่งผลให้สตาร์เมอร์เป็นนายกรัฐมนตรีจากพรรคแรงงานคนแรกในรอบ 14 ปี

## อ้างอิง

ร
หมวดหมู่:สหราชอาณาจักร
หมวดหมู่:พรรคการเมืองที่ก่อตั้งในปี พ.ศ. 2443
ตระกูลชุดแบบอักษร

ใน HTML และ XHTML ได้ใช้ **font face** หรือ **font family** เป็นตัวกำหนด รูปแบบตัวอักษร

การกำหนดรูปแบบตัวอักษรในการเขียนรหัส HTML จำเป็นต้องใช้ Element Font, หรือใช้ Cascading Style Sheets (CSS).  ตัวอย่างแบบ HTML ในการกำหนดตัวอักษร:

 

ตัวอย่างการใช้ CSS:

 

รูปแบบตัวอักษรนั้นจะถูกกำหนดตามรายชื่อตัวอักษรที่ปรากฏ หรือไม่ปรากฏบนคอมพิวเตอร์  แต่อย่างไรก็ตามมี 5 รูปแบบอักษรพื้นฐานที่มีใช้ในคอมพิวเตอร์ทั่วไป สามารถนำมาใช้ในทั้ง HTML และ CSS ซึ่งขึ้นอยู่กับการตั้งค่าในเบราว์เซอร์ว่าจะใช้แบบอักษรอะไรสำหรับแสดง :

(ใน Windows API, มีแบบอักษร Roman, Swiss, Script, Decorative, และ Modern อยู่แล้ว).

อย่างไรก็ตาม คุณไม่สามารถคาดเดาได้ว่าแบบอักษรบนเครื่องคุณ จะมีอยู่บนเครื่องคนอื่นๆ ด้วย หรือบางทีมันอาจแสดงต่างออกไป ลองดูตารางด้านล่าง ว่าเบราว์เซอร์ของคุณแสดงผลออกมาเป็นเช่นไร:

## อ้างอิง

หมวดหมู่:เอชทีเอ็มแอล
บัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง

**บัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง** (International Statistical Classification of Diseases and Related Health Problems มีชื่อย่อว่า **ICD**) เป็นรายละเอียดของโรคและการบาดเจ็บต่าง ๆ จัดพิมพ์เผยแผ่โดย องค์การอนามัยโลก และใช้ข้อมูลเป็นสถิติพยาธิภาวะและอัตราตาย จากทั่วโลก มีการแก้ไขปรับปรุงเป็นช่วง ๆ ปัจจุบันได้ทำการจัดพิมพ์ครั้งที่ 11 แล้ว โรคหรือกลุ่มของโรคที่มีความสัมพันธ์กันจะอธิบายด้วยการวินิจฉัยและมีรหัสกำหนดให้เป็นการเฉพาะตั้งแต่ 4-6 หลัก โดยหลักแรกในหมวดที่ 1-9 จะใช้ตัวเลข 1-9 เมื่อเข้าสู่หมวดที่ 10-26 จะใช้เป็นอักษร A-S นอกจากนี้ หมวด V คือSupplementary section for functioning assessment **และ**หมวด X คือ External Cause แล้วจากนั้นจะแยกออกเป็นหมวดหมู่ในหลักถัดไป

## ดูเพิ่ม
* อาการ
* รายชื่ออาการทางการแพทย์
* รายการอาการในรหัส ICD-9
* รายการอาการในรหัส ICD-10
* Diagnostic and Statistical Manual of Mental Disorders

## แหล่งข้อมูลอื่น
### ICD-8 และฉบับทบทวนก่อนหน้า
* ICD-7 Code Listing 
* ICD-8 Code Listing 

### เว็บไซต์ทางการของ ICD ขององค์การอนามัยโลก
* World Health Organization (WHO) 
* World Health Organization (WHO) 
* ICD-10 updates World Health Organization (WHO) 
* ICD-10 Online look up tool on Volume 1 and 3 of the ICD-10 World Health Organization (WHO) 
* World Health Organization (WHO) 
* ICD-11 Revision information World Health Organization (WHO) 
* ICD-11 Revision platform (interactive) World Health Organization (WHO)

### เว็บไซต์ทางการของ ICD-10 และ ICD-9 ฉบับสหรัฐอเมริกา
* ICD-9-CM Official homepage at the CDC

### เว็บไซต์ทางการของ ICD-10 ฉบับประเทศไทย
*ICD-10-TM Online บัญชีจำแนกโรคระหว่างประเทศ ฉบับประเทศไทย
* กลุ่มพัฒนามาตรฐานรหัสด้านสุขภาพ. กลุ่มภารกิจด้านข้อมูลข่าวสารและสารสนเทศสุขภาพ สำนักนโยบายและยุทธศาสตร์ กระทรวงสาธารณสุข

### เว็บไซต์อื่นๆ ของ ICD-10 และ ICD-9
* Free ICD-9-CM search and navigate code website for 2009
* Free ICD-9-CM Coding software
* Installable ICD-10 Search Engine on Volume 1, 2 and 3 - have to pay for full functionality
* MS Access MDB file at United States Department of Health and Human Services in the downloads section at the bottom
* Free 2008 ICD-9-CM database (not downloadable)
* ICD-9-CM search - Search and navigate ICD-9-CM
* ICD-9 Search  for Codes, Diagnosis and Medical Procedures
* ICD9-CM Lookup Tool for the BlackBerr


หมวดหมู่:ระบบการจำแนกทางการแพทย์
อะโดบี แฟลช

**อะโดบี แฟลช** () (ในชื่อเดิม **ช็อกเวฟแฟลช** - Shockwave Flash และ **แมโครมีเดียแฟลช** - Macromedia Flash) เป็นโปรแกรมที่ใช้ในการเขียนสื่อมัลติมีเดียที่เอาไว้ใช้สร้างเนื้อหาเกี่ยวกับ Flash ซึ่งตัว Flash Player พัฒนาและเผยแพร่โดย อะโดบีซิสเต็มส์ (เริ่มต้นพัฒนาโดยบริษัท ฟิวเจอร์แวร์ ตอนหลังเปลี่ยนเป็น  แมโครมีเดีย ซึ่งภายหลังถูกควบรวมกิจการเข้ากับ อะโดบี ) ซึ่งเป็นโปรแกรมที่ทำให้ เว็บเบราว์เซอร์ สามารถแสดงตัวมันได้ ซึ่งมันมีความสามารถในการรองรับ ภาพแบบเวกเตอร์ และ ภาพแบบแรสเตอร์ และมีภาษาสคริปต์ที่เอาไว้ใช้เขียนโดยเฉพาะเรียกว่า แอ็กชันสคริปต์ (ActionScript) และยังสามารถเล่นเสียงและวิดีโอ แบบสเตริโอได้

แต่ในความหมายจริงๆ แล้ว แฟลช คือโปรแกรมแบบ integrated development environment (IDE) และ Flash Player คือ virtual machine ที่ใช้ในการทำงานงานของไฟล์ แฟลชซึ่งในภาษาพูดเราจะเรียกทั้งสองคำนี้ในความหมายเดียวกัน: "แฟลช" ยังสามารถความความถึงโปรแกรมเครื่องมือต่างๆตัวแสดงไฟล์หรือ ไฟล์โปรแกรม

แฟลชเริ่มมีชื่อเสียงประมาณปี ค.ศ. 1996 หลังจากนั้น เทคโนโลยีแฟลชได้กลายมาเป็นที่นิยมในการเสนอ แอนิเมชัน และ อินเตอร์แอกทีฟ ในเว็บเพจ และในโปรแกรมหลายๆ โปรแกรมระบบ และ เครื่องมือต่างๆ ที่มีความสามารถในการแสดง แฟลชได้ และ แฟลชยังเป็นที่นิยมในการใช้สร้าง คอมพิวเตอร์แอนิเมชันโฆษณาออกแบบส่วนต่างๆ ของเว็บเพจใส่วิดีโอบนเว็บ และอื่นๆ อีกมากมาย เป็นต้น

ไฟล์ Flashในบางครั้งอาจเรียกว่า "flash movies"โดยทั่วไปกับไฟล์ที่มีนามสกุล .swf และ .flv

แฟลชเป็นโปรแกรมที่มีชื่อเสียงมากของทางบริษัทแมโครมีเดีย ซึ่งต่อมาได้ถูกซื้อโดยอะโดบี

## ประวัติ
* ในเดือนธันวาคม ปี ค.ศ. 1996 แมโครมีเดียได้เปิดตัวโปรแกรม vector-based animation ชื่อว่า FutureSplash แล้วหลังจากนั้นได้เผยแพร่มันในฐานะ Flash 1.0.
* Macromedia Flash 2 ได้ถูกวางจำหน่ายในปี ค.ศ. 2001
*พร้อมเพิ่มความสามารถในการรองรับ เสียงสเตอริโอ และ การใส่ภาพแบบ bitmap.
* ไม่นานนักปลักอิน Flash Player ถูกปล่อยให้ดาวน์โหลดผ่านหน้าเว็บของ แมโครมีเดีย แต่ในปี ค.ศ. 2000 Flash Player ได้ติดตั้งมาพร้อมกับโปรแกรมค้นดูเว็บ อย่าง Netscape และ Internet Explorer. สองปีถัดมา ได้ติดตั้งมาพร้อมกับ Windows และ Mac OS
* ในเดือนกันยายน ค.ศ. 2001, ผลสำรวจเกี่ยวกับแมคโครมีเดียซึ่งสำรวจโดย Media Metrix แสดงให้เห็นว่าจาก 10 ในเว็บไซต์ยักษ์ใหญ่ในอเมริกา 7 เว็บไซต์มีการใช้เนื้อหา เป็นจุดเริ่มต้นจุดแรกจากแมโครมีเดียที่แบ่งการดีไซน์จากเนื้อหาในไฟล์แฟลช เจเนเรเตอร์ 2.0 ได้ออกวางจำหน่ายในเดือนเมษายน ค.ศ. 2000 และมีความสามารถในการเป็นตัวจำลองเซิร์ฟเวอร์แบบเรียลไทม์ในการสร้างเนื้อหาแฟลชใน รุ่น Enterprise. เจเนเรเตอร์ ถูกยกเลิกจากแผนงานในปี ค.ศ. 2002 โดยเข้าไปรวมเทคโนโลยีใหม่ เช่น Flash Remoting และ  เซิร์ฟเวอร์ โคลด์ฟิวชัน

## รูปแบบไฟล์และนามสกุลไฟล์ที่เกี่ยวข้อง
### รูปแบบไฟล์ Flash

### ไฟล์ Flash สามารถใช้ได้

## ดูเพิ่ม
* Actionscript
* Rich Internet Application

## อ้างอิง

## แหล่งข้อมูลอื่น
* Macromedia Flash
** Macromedia Flash File Format (SWF) Specification
** ศูนย์ความปลอดภัย Macromedia
** ประวัติของ Flash 
* OSFlash.org  เว็บศูนย์รวมโฮสต์เก็บโครงการ Flash แบบ open source
* ภาพโปรแกรม Flash รุ่นต่างๆ 
* ThaiFlashDev.com ชุมชนผู้ใช้ Adobe Flash 
* istylebox.com แหล่งเรียนรู้วิธีใช้งานโปรแกรม Adobe Flash 
* FlexBlog  รายงานอัปเดต Adobe Flash, Flex, AIR technology และบริการฝึกอบรมที่เกี่ยวข้องกับ Flash Platform

ฟแลช
หมวดหมู่:คอมพิวเตอร์แอนิเมชัน
หมวดหมู่:การออกแบบกราฟิกส์
หมวดหมู่:สิ่งประดิษฐ์ของสหรัฐ
หมวดหมู่:ซอฟต์แวร์บนวินโดวส์
เอ็นดอร์ฟิน (แก้ความกำกวม)

**เอ็นดอร์ฟิน** คำทับศัพท์จากภาษาอังกฤษ Endorphin สามารถหมายถึง
* เอ็นดอร์ฟิน สารภายในร่างกายมนุษย์ที่หลั่งออกมาเพื่อช่วยบรรเทาความเจ็บปวด
* เอ็นดอร์ฟิน (ซอฟต์แวร์) (endorphin) ซอฟต์แวร์สำหรับทำงานด้านแอนิเมชัน พัฒนาโดยบริษัทแนเชอรัลโมชัน (NaturalMotion)

หรือคำอ่านว่า
* เอ็นโดรฟิน (Endorphine) ชื่อวงดนตรีไทย